**V Ý Z V A NA P R E D L O Ž E N I E P O N U K Y**

**Zákazka s nízkou hodnotou podľa § 117**

 zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO)

 **PRESTAVBA ČASTI OBJEKTU MŠ NA KOMUNITNÉ CENTRUM**

**– IPEĽSKÝ SOKOLEC**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa: Obec Ipeľský Sokolec**

Sídlo: Obecný úrad č.119

 935 75 Ipeľský Sokolec

Štatutárny zástupca: Mgr. Arnold Ozsvald – starosta obce

 IČO: 00 307 092

DIČ: 2021020683

Tel.: +421 36 778 7204

E-mail: obecsokolec@gmail.com

Internetová stránka: [www.ipelsky-sokolec.sk](http://www.ipelsky-sokolec.sk)

1. **Miesto predloženia/doručenia ponuky: Obecný úrad Ipeľský Sokolec**
2. **Kontaktná osoba na prevzatie ponuky: podateľňa Obecného úradu**

**Ponuky je možné zaslať aj elektronicky na adresu kontaktnej osoby:**

**matuskova.vos@gmail.com**

1. **Predmet obstarávania:**

 **PRESTAVBA ČASTI OBJEKTU MŠ NA KOMUNITNÉ CENTRUM**

**– IPEĽSKÝ SOKOLEC**

 **5. Typ zmluvy, ktorá bude výsledkom verejného obstarávania:**

Zmluva o dielo – vzor zmluvy v prílohe a predloží len víťazný uchádzač na základe pokynov verejného obstarávateľa:

Verejný obstarávateľ nesmie uzavrieť zmluvu s uchádzačom, ktorý nie je zapísaný do registra partnerov verejného sektora podľa platnej legislatívy.

**6. Podrobný opis predmetu zákazky (predmetu obstarávania):**

Prestavba časti objektu MŠ na komunitné centrum pozostáva z:

* zemné práce
* zakladanie
* murovacie práce
* úpravy povrchov – vnúrtorné a vonkajšie omietky, podlahy
* zateplenie objektu
* vonkajší vodovod a kanalizácia
* búracie práce
* izolácie proti vode a vlhkosti
* izolácie striech
* tepelné izolácie
* zdravotechnika – vnútorný vodovod a kanalizácia
* vykurovanie
* klampiarske konštrukcie
* stolárske konštrukcie
* VZT – rekuperácia
* dokončovacie práce – obklady
* elektromontáže

**v zmysle výkazu výmer a projektovej dokumentácie v prílohe!**

 V prípade, keď vo výkaze výmer alebo v pd je označený materiál alebo výrobok ako konkrétny yp alebo presná značka – znamená, že verejný obstarávateľ nemohol opísať predmet zákazky dostatočne presne a zrozumiteľne a preto pri týchto odkazoch doplňuje verejný obstarávateľ : alebo ekvivalentný!!!

**Za ekvivalent verejný obstarávateľ bude akceptovať výrobky alebo material s rovnakými**

 **alebo vyššími parametrami ako je uvedené v súťažných podkladoch.**

 **7. CPV:**  45212000-6

**8. Predpokladaná hodnota zákazky: 179 949,97 € bez DPH**

**9. Miesto s termín dodania predmetu zákazky:** Obec Ipeľský Sokolec, okres Levice,

Nitriansky kraj

**10. Lehoty na dodanie alebo dokončenie predmetu zákazky alebo trvanie zmluvy:** 6 mesiacov od odovzdania a prevzatia staveniska

**11. Súťažné podklady k výzve na predloženie cenovej ponuky: tvoria prílohu nasledovne**

**a) výkaz výmer**

**b) projektová dokumentácia**

**b) návrh zmluvy o dielo**

**12. Financovanie predmetu zákazky:**

Predmet zákazky bude financovaný z fondu OPERAČNÝ PROGRAM ĽUDSKÉ ZDROJE a z vlastných zdrojov.

 Verejný obstarávateľ neposkytuje preddavky ani zálohy. Platba bude uskutočnená so splatnosťou

 minimálne 30 dní po vystavení faktúry.

**13. Lehota na predloženie ponuky: 10.2.2020 do 9.00 hod.**

**14.** **Spôsob predloženia ponuky:** poštou alebo osobnev uzatvorenej obálke. Na obálku je potrebné

 napísať heslo : **Komunitné centrum Ipeľský Sokolec – súťaž – neotvárať!**

 **Ponuku je možné zaslať naskenované aj elektronicky na adresu:**

**matuskova.vos@gmail.com**

**15. Kritériá na vyhodnotenie ponúk s pravidlami ich uplatnenia a spôsob hodnotenia**

 **ponúk: Najnižšia cena**

**Spôsob hodnotenia:**

Verejný obstarávateľ zostaví poradie platných ponúk, do úvahy bude braná cena s DPH alebo celkom v prípade neplatiteľa DPH za celý predmet zákazky. Ponuka s najnižšou cenou bude vyhodnotená ako víťazná. Ak sa do vyhodnocovania dostane iba jedna ponuka, poradie sa nestanovuje. Ako platná ponuka bude akceptovaná iba ponuka spĺňajúca všetky vyžadované náležitosti.

**16. Pokyny na zostavenie ponuky:**

**Uchádzač predkladá ponuku v listinnej podobe v jednom originálnom vyhotovení.**

Ponuka, celá korešpondencia a všetky doklady a dokumenty súvisiace s ponukou, musia byť predložené v slovenskom jazyku.

Doklady preukazujúce splnenie podmienok účasti uchádzačov alebo záujemcov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho (slovenského) jazyka okrem dokladov predložených v českom jazyku. Ak sa zistí rozdiel v ich obsahu, rozhodujúci je **úradný** preklad v štátnom (v slovenskom) jazyku.

 **Požadujeme, aby ponuka obsahovala nasledovné doklady a údaje**:

* 1. **Identifikačné údaje uchádzača:**

 vyplnený formulár „**Všeobecné informácie o uchádzačovi**“ uvedený v **Prílohe 1** týchto

 súťažných podkladov. V prípade, ak je uchádzačom skupina dodávateľov, vyplní a predloží

 tento formulár každý jej člen;

* 1. **Návrh uchádzača na plnenie kritéria na vyhodnotenie ponúk**

vyplnený formulár „**Návrh na plnenie kritérií**“ uvedený v **Prílohe 2**  týchto súťažných podkladov,

 c. **Fotokópia dokladu o oprávnení uskutočňovať stavebné práce**

 U právnických osôb napr. výpis z obchodného registra, u fyzických osôb napr. výpis zo

 živnostenského registra .

 Uchádzač splnenie podmienky účasti môže preukázať podľa § 152 ods.1 a ods.3 zákona o VO.

**- doklad uchádzač nie je povinný predložiť, podľa § 32 ods. 3 ZVO verejný obstarávateľ získa údaje z informačného systému verejnej správy podľa osobitného predpisu**

1. d. **Technická a odborná spôsobilosť:**

**d.1**

V zmysle § 34 ods. 1 písm. b) zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom 1.bol verejný obstarávateľ alebo obstarávateľ podľa tohto zákona, dokladom je referencia, 2.bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené;

**Minimálna požadovaná úroveň štandardov:**

Požaduje sa predložiť zoznam o uskutočnených stavebných prácach za predchádzajúcich päť rokov odo dňa vyhlásenia verejného obstarávania. V zozname bude pri každej stavebnej zákazke uvedená cena bez DPH , miesto a lehota uskutočnenia stavebných prác. Zoznam bude podpísaný uchádzačom. Zoznam musí obsahovať min. jednu stavebnú zákazku. K zoznamu sa požaduje predložiť min. jeden doklad o realizácii prác rovnakého alebo podobného charakteru ako predmet zákazky v objeme minimálne 100 tis. € bez DPH, ktorý preukazuje realizáciu prác rovnakého alebo podobného charakteru ako predmet zákazky .

Doklad o realizácii zákazky bude obsahovať krátky opis stavebných prác, cenu v eur bez DPH , miesto a lehotu uskutočnenia stavebných prác a potvrdenie objednávateľa o uspokojivom vykonaní týchto stavebných prác podľa obchodných podmienok. Ďalej bude v referenčnom liste uvedený kontakt a kontaktná osoba u ktorej si komisia môže preveriť údaje uvedené v referenčnom liste.

V prípade ak je referencia zverejnená v registri referencii vedenom Úradom pre verejné obstarávanie, postačuje uviesť odkaz na zverejnenú referenciu, kde si ju verejný obstarávateľ preverí.

**d.2**

Doklady podľa § 34 ods. 1 písm. g) zákona v rozsahu a platnosti v zmysle zákona. **Minimálna požadovaná úroveň štandardov:**

Uchádzač predloží údaje o odbornej kvalifikácii minimálne 1 osoby s odbornou spôsobilosťou v oblasti predmetu zákazky (stavbyvedúci pre pozemné stavby). Požaduje sa aby táto osoba mala odbornú prax a spôsobilosť v odbore podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, resp. obdobné osvedčenie vydané v krajine Európskej únie (uchádzač predloží predmetné osvedčenie).

 e. **Vyplnený výkaz výmer verejného obstarávateľa / rozpočet uchádzača**

 f. **Cestné vyhlásenie uchádzača podľa Prílohy 3,** že uchádzač súhlasí so zmluvnými

 podmienkami súťaže. V prípade, ak ponuku predkladá skupina dodávateľov, čestné

 vyhlásenie musí byť podpísané všetkými členmi skupiny alebo osobou/osobami

 oprávnenými konať v danej veci za člena skupiny.

 g**. Čestné vyhlásenie, že nemá zákaz účasti vo verejnom obstarávaní – príloha 4**

**17. Otváranie ponúk: 10.2.2020 o 9:00 hod**

 **Obecný úrad Ipeľský Sokolec**

**18. Postup pri otváraní ponúk:**

Zúčastnia sa oprávnení uchádzači, ktorí predložili ponuku v lehote na predkladanie ponúk. Uchádzač môže byť zastúpený štatutárnym orgánom alebo osobou splnomocnenou uchádzačom na jeho zastupovanie.

**19. Osoby určené pre styk so záujemcami a uchádzačmi:**

Ing. Zuzana Matušková –kontaktná osoba na verejné obstarávanie. Tel.: 0904223613,

mail: matuskova.vos@gmail.com

**20. Uplatnenie sociálneho aspektu**

**Návrh zmluvy obsahuje požiadavku verejného obstarávateľa na uplatnenie sociálneho aspektu v článku 12 nasledovne:**

Úspeśný uchádzač sa zaväzuje, že počas doby realizácie stavebných prác zamestná podľa zákona č. 311/2001 Z. z. (Zákonník práce) v znení neskorších predpisov minimálne dve osoby spĺňajúce nasledovné predpoklady:

a) patria marginalizovanej rómskej komunite, a zároveň

b) sú dlhodobo nezamestnaní v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

 **21. Konflikt záujmov**

 Ak sa verejný obstarávateľ v zmysle § 23 dozvie o konflikte záujmov, prijme primerné opatrenia

 a vykoná nápravu s cieľom zabránenia konfliktu záujmov

 Ak nebude možné odstrániť konflikt záujmov inými účinnými opatreniami, ktorými sú najmä

 vylúčenie zainteresovanej osoby z procesu prípravy alebo realizácie verejného obstarávania alebo

 úprava jej povinností a zodpovednosti, verejný obstarávateľ vylúči uchádzača z verejného

 obstarávania.

**22. Ďalšie informácie verejného obstarávateľa:**

Verejný obstarávateľ si vyhradzuje právo neprijať žiadnu ponuku a zrušiť tento postup verejného obstarávania, ak cenové ponuky presiahnu finančný limit verejného obstarávateľa, alebo budú pre neho inak neprijateľné.

 Ipeľský Sokolec, dňa 28.1.2020

 **Mgr. Arnold Ozsvald**

starosta obce

Príloha 1

Všeobecné informácie o uchádzačovi

|  |  |
| --- | --- |
| Obchodné meno alebo názov uchádzača*úplné oficiálne obchodné meno alebo názov uchádzača* |  |
|  |  |
| Názov skupiny dodávateľov*vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| Sídlo alebo miesto podnikania uchádzača*úplná adresa sídla alebo miesta podnikania uchádzača* |  |
|  |  |
| IČO |  |
|  |  |
| Právna forma |  |
|  |  |
| Zápis uchádzača v Obchodnom registri*označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje, a číslo zápisu alebo údaj o zápise do tohto registra alebo evidencie* |  |
|  |  |
| Štát*názov štátu, podľa právneho poriadku ktorého bol uchádzač založený* |  |
|  |  |
| Zoznam osôb oprávnených konať v mene uchádzača | meno a priezvisko |  |
|  |
|  |
|  |
| Kontaktné údaje uchádzača*pre potreby komunikácie s uchádzačom počas verejnej súťaže* |  |
| Meno a priezvisko kontaktnej osoby |  |
| Telefón |  |
| Fax |  |
| E-mail |  |

V....................................., dňa ...

Podpisy:

Príloha 2

Návrh na plnenie kritérií

Zákazka:

**PRESTAVBA ČASTI OBJEKTU MŠ NA KOMUNITNÉ CENTRUM**

**– IPEĽSKÝ SOKOLEC**

|  |  |
| --- | --- |
| Uchádzač / skupina dodávateľov |  |
|  |  |
| Kritérium na vyhodnotenie ponúk | Najnižšia cena |
|  |  |
| Je uchádzač platiteľom DPH? | ÁNO[[1]](#footnote-2) | NIE1 |
|  |  |
|  | Navrhovaná cena v eur bez DPH | DPH | Navrhovaná cena v eur s DPH |
| **Ponúkaná cena za uskutočnenie predmetu zákazky** |  |  |  |
|  |
|  | **Pečiatka a podpis uchádzača** |

 Príloha 3

**Uchádzač:**

**Obchodné meno**

**Adresa spoločnosti**

IČO

Čestné vyhlásenie

Dolu podpísaný zástupca uchádzača týmto čestne vyhlasujem, že súhlasím so zmluvnými podmienkami súťaže uvedenými v častiach „Zmluva o dielo“ uskutočnenie stavebných prác s názvom

**PRESTAVBA ČASTI OBJEKTU MŠ NA KOMUNITNÉ CENTRUM**

**– IPEĽSKÝ SOKOLEC**

Uvedené požiadavky verejného obstarávateľa akceptujeme a v prípade nášho úspechu v tomto verejnom obstarávaní ich zapracujeme do návrhu zmluvy.

V......................... dňa...............

|  |  |  |
| --- | --- | --- |
|

|  |  |
| --- | --- |
|  | ................................................meno a priezvisko, funkciapodpis[[2]](#footnote-3)1 |

 Príloha 4**Uchádzač:****Obchodné meno****Adresa spoločnosti**IČOČestné vyhlásenieDolu podpísaný zástupca uchádzača týmto čestne vyhlasujem, že v zmysle § 32 ods.1 písm.f) zákona o verejnom obstarávaní č.343/2015 Z.z. v znení neskorších predpisov **nemám uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.V......................... dňa............... ................................................ meno a priezvisko, funkcia podpis[[3]](#footnote-4)1  |

vzor zmluvy – PREDLOží LEN VíťAZNý UCHáDZAč

ZMLUVA O DIELO

uzavretá v súlade so znením § 536 a nasl. zákona č.513/ 1991 Zb. Obchodného zákonníka v znení neskorších predpisov a § 117 zákona zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Článok 1**

**Zmluvné strany**

**Objednávateľ: Obec : Ipeľský Sokolec**

Sídlo: 935 75 Ipeľský Sokolec č.119

 Zastúpený: Mgr. Arnold Ozsvald – starosta obce

 IČO: 00 307 092

 DIČ: 2021020683

 (ďalej len *„objednávateľ“*)

 **Vyplní uchádzač**

 **Zhotoviteľ:**

 Obec, PSČ,

 **Zastúpený:**

 **IČO:**

 **DIČ:**

 **Bankové spojenie:**

 **Číslo účtu:**

 (ďalej len *„zhotoviteľ****“***)

**Článok 2**

 **Predmet zmluvy**

2.1. Objednávateľ realizoval verejné obstarávanie na predmet zákazky

 **PRESTAVBA ČASTI OBJEKTU MŠ NA KOMUNITNÉ CENTRUM**

**– IPEĽSKÝ SOKOLEC**

  V rámci verejného obstarávania bol zhotoviteľ úspešným uchádzačom a na základe tejto skutočnosti

 a predloženej ponuky zhotoviteľa sa zmluvné strany v slobodnej vôli v súlade s platnými právnymi

 predpismi rozhodli uzatvoriť túto zmluvu o dielo (ďalej len „**zmluva**“).

2.2. Predmetom tejto zmluvy je realizácia diela:

**PRESTAVBA ČASTI OBJEKTU MŠ NA KOMUNITNÉ CENTRUM**

**– IPEĽSKÝ SOKOLEC**

Zhotoviteľ sa zaväzuje, že za podmienok stanovených v tejto zmluve a v súťažných podkladoch zabezpečí realizáciu diela podľa „Výkazu výmer“ oceneného zhotoviteľom, ktorý tvorí neoddeliteľnú súčasť zmluvy (Príloha č.1 zmluvy) a v kvalite projektovej dokumentácie stavby.

1. Neoddeliteľnú súčasť tejto zmluvy tvoria tieto prílohy :

###  Výkaz výmer spoločne s rekapituláciou ceny (ďalej len „príloha č. 1“)

 **Článok 3**

**Čas plnenia**

* 1. Zmluvné strany dohodli nasledovné termíny:

3.1.1. začatie prác do 7 dní od prevzatia staveniska

3.1.2. **ukončenie prác: do 6 mesiacov od odovzdania a prevzatia staveniska**

3.1.3. uvoľnenie staveniska do 30 dní po ukončení preberacieho konania k dielu.

* 1. Zmluvné termíny uvedené v bode 3.1 sú termíny najneskoršie prípustné a neprekročiteľné s výnimkou:

3.2.1. vyššej moci (neočakávané prírodné a iné javy),

3.2.2. v prípade zmien a v rozsahu podľa pokynov objednávateľa,

 3.2.3. vydania príkazov a zákazov orgánov verejnej správy, ak tieto neboli vyvolané/spôsobené

 konaním zhotoviteľa.

* 1. Predĺžené lehoty plnenia sa určia maximálne v preukázateľne nevyhnutnej dĺžke trvania okolnosti podľa bodu 3.2.
	2. Ak je zhotoviteľ v omeškaní s plnením zmluvy podľa termínov v zmysle bodu 3.1., má objednávateľ nárok na náhradu škody v zmysle § 373 a nasledujúcich Obchodného zákonníka. V prípade ak je zhotoviteľ v omeškaní o viac ako tri mesiace má objednávateľ právo pre podstatné porušenie povinností zhotoviteľa od tejto zmluvy odstúpiť.
	3. V prípade zastavenia prác z viny objednávateľa budú vykonané práce zúčtované podľa stupňa rozpracovanosti a podľa skutočne zdokladovaných nákladov zo strany zhotoviteľa.

Článok 4

**Zmluvná cena**

* 1. Zmluvná cena je stanovená v zmysle zákona NR SR č. 18/1996 Z .z. o cenách v znení neskorších predpisov ako výsledok zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“). Považuje sa za cenu maximálnu platnú počas doby trvania zmluvy okrem prípadov uvedených v bode 4.3. Cena celkom je uvedená v členení:

4.1.1. cena diela bez DPH..................... eur

4.1.2. DPH..................... eur

4.1.3. cena diela spolu s DPH......................eur

* 1. Celková cena diela je stanovená na základe oceneného Výkazu výmer, ktorý spoločne s rekapituláciou ceny je neoddeliteľnou súčasťou zmluvy ako príloha č. l. Výkaz výmer spoločne s rekapituláciou ceny sú ako nacenenie plnenia zmluvy pre zmluvné strany záväzné.
	2. K zmene ceny, zohľadňujúc právnu úpravu zakázaných dodatkov podľa zákona o verejnom obstarávaní, môže dôjsť výlučne v prípade:

4.3.1. zmeny sadzby DPH,

4.3.2. rozšírenia alebo zúženia predmetu zmluvy zo strany objednávateľa

4.3.3. nevykonania niektorých prác, resp. činnosti uvedených v ocenenom „Výkaze výmer“ zo strany zhotoviteľa, ak sa tieto podľa rozhodnutia objednávateľa ukážu v priebehu prác ako nepotrebné.

* 1. Ostatné zmeny ceny nie sú prípustné.
	2. Práce nad rámec zmluvy (ďalej len „práca naviac“), ktorých potreba môže vzniknúť v priebehu realizácie diela a ktorých vykonanie je potrebné na riadne dokončenie a odovzdanie diela, alebo ktorých vykonanie si vyžiada objednávateľ, môžu byť realizované výlučne v súlade so zákonom o verejnom obstarávaní.
	3. Postup úpravy ceny pri zúžení, resp. rozšírení predmetu plnenia podľa tejto zmluvy bude nasledovný:

4.6.1. každá zmena vyvolaná objednávateľom oproti ocenenému „Výkazu výmer“, bude zapísaná v stavebnom denníku a podpísaná zástupcami zhotoviteľa, objednávateľa a v prípade potreby aj inými osobami.

4.6.2. v prípade súhlasu zmluvných strán, prípadne iných zo zákona oprávnených osôb so zmenou predmetu plnenia tejto zmluvy, vypracuje zhotoviteľ návrh dodatku k tejto zmluve, ktorý bude obsahovať zmenu výkazu výmer ako prílohy č. 1. Takýto návrh dodatku k tejto zmluve bude obsahovať:

* + - 1. rekapituláciu ceny, ktorá bude obsahovať cenu z prílohy č. 1, štruktúrovanú cenu práce naviac a celkovú cenu spolu,
			2. položkovite ocenený „Výkaz výmer“ prác naviac,
			3. položkovite odpočet ceny v rozsahu prác vykonaných v menšom rozsahu ako tieto vyplývajú z prílohy č. 1,
			4. sprievodnú správu,
			5. kópiu zápisov zo stavebného denníka,
			6. ďalšie náležitosti (zápisy, náčrtky ...) objasňujúce predmet dodatku k rozpočtu,

4.6.3. pre ocenenie „Výkazu výmer“ u prác naviac bude zhotoviteľ používať ceny nasledovne:

1. pri položkách, ktoré sa vyskytovali vo Výkaze výmer, bude používať ceny z rozpočtu,
2. pri položkách, ktoré sa vo Výkaze výmer nevyskytovali, predloží zhotoviteľ v prí1ohe k predmetnému dodatku kalkuláciu ceny,
3. v prípade, že kalkulácia ceny nebude predložená alebo nedôjde k dohode o cene prác naviac, budú tieto práce naviac ocenené pomocou smerných orientačných cien, odporučených objednávateľovi spoločnosťou CENEKON, spol. s r.o., IČO: 00 684 759, so sídlom Martinengova 3, 811 04 Bratislava, na obdobie, v ktorom budú práce vykonávané,
4. práce vykonané v menšom rozsahu ako vyplýva z výkazu výmer budú odpočítavané v cenách podľa výkazu výmer,

4.6.4. zhotoviteľ bude predkladať návrhy dodatkov k tejto zmluve v súlade s vyššie uvedeným objednávateľovi na odsúhlasenie. Objednávateľ predložený návrh dodatku k tejto zmluve s predchádzajúcim súhlasom Riadiaceho orgánu odsúhlasí a podpíše, príp. vráti zhotoviteľovi neodsúhlasený s odôvodnením do 20 dní od obdŕžania predmetného návrhu dodatku k tejto zmluve.

4.6.5. dodatok k tejto zmluve, podpísaný oboma zmluvnými stranami dotýkajúci sa zmeny ceny plnenia podľa tejto zmluvy, bude oprávňovať zhotoviteľa k uplatňovaniu ceny prác naviac, ktoré sú špecifikované v tomto dodatku k zmluve vo faktúre, zohľadňujúc právnu úpravu zakázaných dodatkov podľa zákona o verejnom obstarávaní,

4.6.6. V súpise vykonaných prác k faktúre bude zhotoviteľ na samostatných listoch uvádzať práce podľa pôvodného rozpočtu a samostatne práce podľa dodatkov k zmluve s označením čísla dodatku.

 **Článok V**

####  Platobné podmienky

1. Cenu za zhotovenie diela sa objednávateľ zaväzuje zaplatiť na základe faktúr, ktoré zhotoviteľ vystaví a odošle objednávateľovi po splnení týchto podmienok:
	* 1. Práce budú fakturované na základe overených zisťovacích protokolov a súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.
		2. Overenie vykonaných prác vykoná stavebný dozor objednávateľa do 3. pracovného dňa od predloženia súpisu prác zhotoviteľom. Ak má súpis prác vady, vráti ho zhotoviteľovi na prepracovanie.
		3. Splatnosť faktúr je 30 dní.

5.2 Faktúru vyhotoví zhotoviteľ v súlade so všeobecne záväznými právnymi predpismi, najmä so zákonom č. 222/2004 Z.z.. o dani z pridanej hodnoty v platnom znení a predloží objednávateľovi v 2 originálnych výtlačkoch vrátane všetkých príloh faktúry, okrem CD/ DVD s fotodokumentáciou, ktorá je predkladaná len v 1 origináli. Okrem náležitosti v zmysle všeobecne záväzných právnych predpisov, faktúra bude obsahovať minimálne tieto údaje:

* číslo faktúry resp. daňového dokladu
* označenie objednávateľa a zhotoviteľa (názov, právna forma, sídlo, informácia o zápise), peňažný ústav, číslo účtu v súlade s údajmi uvedenými na tejto zmluve
* IČO a IČ DPH zhotoviteľa, IČO a DIČ objednávateľa
* miesto a názov diela, evidenčné číslo stavby
* číslo zmluvy, dátum jej uzatvorenia
* zdaniteľné obdobie
* deň odoslania a deň splatnosti faktúry
* fakturovanú celkovú účtovanú čiastku bez DPH, DPH a spolu s DPH a celkovú fakturovanú sumu po objektoch – všetky sumy budú uvedené s presnosťou na dve desatinné miesta.
* pečiatku a podpis oprávneného zástupcu zhotoviteľa
* faktúra bude obsahovať nasledovné náležitosti - krycí list faktúry, zisťovací protokol, súpis vykonaných prác, rekapituláciu a CD/DVD s fotodokumentáciu zachytávajúcou práce, ktoré sú predmetom predkladanej faktúry podľa súpisu prác v počte minimálne 30 digitálnych fotografií. Súpis prác a dodávok, bude vyhotovený podľa bodov 5.1.1. - 5.1.2. Súpis prác bude vyhotovený v súlade s oceneným výkazom výmer, ktorý je prílohou tejto zmluvy a bude obsahovať názvy objektov, položiek, jednotkové ceny, množstvá, rozmery, sumy zrealizovaných položiek. Súpis vykonaných prác bude vytváraný priamo z výkazu výmer, ktorý je súčasťou tejto zmluvy pričom položky ktoré majú byť súčasťou faktúry budú mať vyplnené políčka týkajúce sa množstva a pri položkách, ktoré nie sú predmetom faktúry bude uvedený nulový údaj. Súpis vykonaných prác nebude obsahovať kumulatívne údaje so započítaním predchádzajúcich faktúr.
1. Dielo musí byť realizované výlučne v súlade so schváleným projektom a v súlade s oceneným výkazom výmer, ktorý je prílohou č. 1 tejto zmluvy. Na základe tohto ustanovenia je zhotoviteľ oprávnený fakturovať výlučne skutočne zrealizované práce, ktoré sú v súlade so schváleným projektom a oceneným výkazom výmer, ktorý je prílohou tejto zmluvy.
2. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky a nespĺňa náležitosti ustanovení čl. 5.1 a 5.2. V takomto prípade nová lehota splatnosti začne plynúť odo dňa doručenia opravenej faktúry objednávateľovi.
3. V prípade, že v protokole o odovzdaní a prevzatí diela budú uvedené vady a nedorobky, faktúra za dodávku bude uhradená do výšky 95 % fakturovanej ceny diela. Zvyšok fakturovanej ceny objednávateľ uhradí do 30 dní po podpísaní zápisnice o odstránení vád a nedorobkov.
4. Uhradená faktúra nie je dokladom o odovzdaní a prevzatí diela.
5. Faktúru za vykonané dielo, zohľadňujúc bod 5.1.1 tejto zmluvy, predloží zhotoviteľ ku dňu jeho odovzdania a prevzatia. Jej prijatie objednávateľom vylučuje dodatočné nároky zhotoviteľa na úpravu ceny diela.
6. Zhotoviteľ súhlasí s tým, že v prípade finančnej neschopnosti Objednávateľ je oprávnený uhradiť faktúru subdodávateľom a tieto je povinný zhotoviteľ odpočítať z celkovej ceny diela.

######  **Článok 6**

 **Dodacie podmienky**

1. Odovzdanie staveniska:
2. objednávateľ je povinný zabezpečiť zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska. Poplatky, pokuty a majetkové sankcie za dlhší než dohodnutý čas užívania uhrádza zhotoviteľ za celú dobu, v ktorej je v omeškaní,
3. pri zriadení, usporiadaní, vybavení a likvidácii staveniska sa zhotoviteľ zaväzuje dodržiavať všetky príslušné všeobecne záväzné právne predpisy (najmä zákon č. 50/1976 Zb. o územnom plánovaní a stavebnom poriadku (stavebný zákon), zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov, vyhlášku č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, zákon č. 223/2001 Z.z. o odpadoch) a osobitných zmluvných, technických a dodacích podmienok, pokiaľ boli v zmluve uplatnené,
4. zhotoviteľ si zabezpečí prevádzkové, sociálne, výrobné zariadenia staveniska. Náklady na prevádzku, údržbu a likvidáciu prevádzkových, sociálnych a výrobných zariadení staveniska sú súčasťou zmluvnej ceny.
5. Realizácia:
6. zhotoviteľ svojou činnosťou nesmie narušiť bezpečnosť osôb nachádzajúcich sa  na stavenisku ani iných osôb pohybujúcich sa mimo staveniska,
7. vytyčovanie a iné meračské práce potrebné pre vykonávanie predmetu diela zabezpečuje zhotoviteľ, ako súčasť dodávky,
8. zhotoviteľ uhrádza vodné a stočné, odbery energií z prevádzkového a sociálneho zariadenia staveniska,
9. zamestnanci objednávateľa môžu vstupovať na stavenisko len pokiaľ sú poverení funkciou stavebného dozoru alebo inou kontrolnou a dozornou činnosťou a preukážu sa príslušným oprávnením,
10. zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady,
11. pri odovzdaní plnenia podľa tejto zmluvy je zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné dodávku riadne prevziať a bezpečne prevádzkovať,
12. po termíne odovzdania a prevzatia stavby – plnenia podľa tejto zmluvy, môže zhotoviteľ ponechať na stavenisku len stroje, výrobné zariadenia a materiál potrebný na odstránenie vád a nedorobkov, s ktorými objednávateľ plnenie podľa tejto zmluvy prevzal. Po odstránení vád a nedorobkov je zhotoviteľ povinný vypratať stavenisko do 30 dní a upraviť stavenisko tak, ako mu to ukladá zmluva a dokumentácia (ďalej PD), stavebné povolenie a kolaudačné rozhodnutie pre zariadenie staveniska,
13. zhotoviteľ vykonáva činnosti spojené s plnením podľa tejto zmluvy na vlastné náklady, na vlastnú zodpovednosť a vlastné nebezpečenstvo podľa zmluvy, pričom sa zaväzuje dodržiavať všetky príslušné všeobecne záväzné právne predpisy, technické špecifikácie,  a technické predpisy a všeobecné technické požiadavky kvality stavieb. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci,
14. objednávateľ, alebo ním poverená osoba pri realizácii predmetu obstarávania podľa zmluvy vykonáva stavebný dozor. Za tým účelom zhotoviteľ zabezpečí osobe vykonávajúcej stavebný dozor prístup na pracoviská, dielne a sklady, kde zhotoviteľ realizuje plnenie podľa tejto zmluvy a ich súčastí alebo sa skladuje materiál potrebný na plnenie podľa tejto zmluvy. Na vyžiadanie musia byť osobe vykonávajúcej stavebný dozor predložené výkresy, vzorky materiálov a iné podklady súvisiace s plnením podľa tejto zmluvy, ako aj výsledky kontrol kvality - atesty. S informáciami a podkladmi označenými zhotoviteľom ako jeho obchodné tajomstvo, musí objednávateľ zaobchádzať dôverne,
15. stavebný dozor je oprávnený po písomnom súhlase objednávateľa nariadiť zhotoviteľovi akékoľvek zmeny tovarov, kvality a rozsahu prác, ktoré považuje podľa svojho názoru za nevyhnutné a primerané. Zhotoviteľ je na základe takéhoto nariadenia stavebného dozoru povinný:

6.2.10.1. zvýšiť alebo znížiť rozsah prác uvedených v zmluve,

6.2.10.2. nevykonať práce, ktoré stavebný dozor na nevykonanie určí,

6.2.10.3. zmeniť druh alebo kvalitu prác,

6.2.10.4. zmeniť výšku, smer, plochu alebo rozmery ktorejkoľvek časti diela,

6.2.10.5. zmeniť postup, termín vykonania prác alebo ich častí.

Tieto zmeny nie sú v žiadnom prípade dôvodom na odstúpenie od zmluvy a budú ocenené v súlade so zmluvou. Pokiaľ stavebný dozor nariadi nevyhnutné zmeny, ktorých dôvodom bolo porušenie zmluvy zhotoviteľom alebo osobou, za ktorú je zhotoviteľ zodpovedný, vykoná zhotoviteľ nariadené práce na vlastné náklady,

1. zhotoviteľ nevykoná zmeny plnenia podľa tejto zmluvy bez príkazu stavebného dozoru. Za zmenu plnenia podľa tejto zmluvy sa v zmysle tohto odseku nepovažujú práce, ktorých množstvo sa nezhoduje s množstvom uvedeným v popise prác,
2. ak považuje zhotoviteľ pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí zhotoviteľ na opätovné požiadanie stavebného dozoru vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom, alebo nariadeniam miestnej alebo štátnej správy. Ak s takými prácami budú spojené viac náklady, tie potom znáša objednávateľ. Ak takéto práce ovplyvnia postup prác, objednávateľ pristúpi na primeranú úpravu zmluvy z dôvodu časového sklzu,
3. objednávateľ bude organizovať kontrolné dni na stavbe minimálne jedenkrát mesačne.
4. objednávateľ ak môže, poskytne zhotoviteľovi na požiadanie k použitiu alebo spoločnému používaniu:

6.2.14.1. skladové priestory a plochy pre zariadenie staveniska v dohodnutom rozsahu,

6.2.14.2. vybudované prípojky pre vodu, kanalizáciu a energiu, ku ktorým má vlastnícke, dispozičné alebo iné práva.

Náklady na prevádzkovanie objektov a zariadení, náklady na spotrebu vody, energie a stočné znáša zhotoviteľ, v prípade spoločného užívania ich alikvotnou časťou,

1. materiály, stavebné diela a výrobky zabezpečované zhotoviteľom musia byť dokladované certifikátmi alebo vyhláseniami o zhode v zmysle zákona č. 264/1999 Z.z. o technických požiadavkách na výrobky a posudzovaní zhody a o zmene a doplnení niektorých zákonov a tie materiály, ktoré tieto doklady nebudú mať, resp. nebudú zodpovedať zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými. Z tohto dôvodu vzniknuté škody znáša zhotoviteľ. Objednávateľ môže na odstránenie vád stanoviť termín primeraný ich rozsahu. Objednávateľ má v prípade nedodržania termínu odstránenia vád zhotoviteľom právo na odstúpenie od zmluvy. Prípadné uplatňovanie zmluvných pokút sa riadi touto zmluvou,
2. zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu plnenia podľa tejto zmluvy,
3. zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva stavebný dozor objednávateľa a robiť okamžité opatrenia na odstránenie vytknutých závad a odchýlok od dokumentácie,
4. žiadna časť plnenia podľa tejto zmluvy nesmie byť zakrytá bez predchádzajúceho súhlasu stavebného dozoru. Zhotoviteľ je povinný umožniť skontrolovanie akejkoľvek časti diela, ktorá má byť zakrytá. Zhotoviteľ aspoň 3 pracovné dni vopred oznámi stavebnému dozoru, že časť diela bude zakrývať. Stavebný dozor vykoná kontrolu. Ak stavebný dozor nevykoná kontrolu do ..... dní od upozornenia zhotoviteľa, je zhotoviteľ oprávnený príslušnú časť diela zakryť. V prípade, že ju stavebný dozor napriek upozorneniu zhotoviteľa nevykoná, je objednávateľ povinný uhradiť náklady dodatočného odkrytia, pokiaľ sa takéto odkrytie za účelom kontroly vyžaduje. Ak sa však pri dodatočnom odkrytí zistí, že práce boli vykonané chybne, nesie náklady dodatočného odkrytia zhotoviteľ,
5. stavebný dozor je oprávnený dať pokyny, ktoré sú potrebné na realizáciu plnení podľa tejto zmluvy zhotoviteľovi v stavebnom denníku.
6. Stavebný denník:
7. zhotoviteľ je povinný odo dňa prevzatia staveniska viesť stavebný denník v jazyku slovenskom, a to v origináli a dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu stavebného denníku odoberá stavebný dozor,
8. do stavebného denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje nevyhnutné pre posúdenie prác orgánmi štátnej správy. Počas pracovnej doby musí byť denník na stavbe trvale prístupný. Povinnosť viesť stavebný denník končí dňom odovzdania a prevzatia prác,
9. záznamy v stavebnom denníku je oprávnený robiť stavbyvedúci, prípadne jeho zástupca a ich predstavený. Okrem nich sú oprávnení robiť záznam projektant, stavebný dozor objednávateľa, jeho predstavený, orgány štátneho stavebného dohľadu, prípadne iné príslušné orgány štátnej správy,
10. denné záznamy sa píšu do stavebného denníka - knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta,
11. stavebný dozor je oprávnený dať pokyny, ktoré sú potrebné na realizáciu plnenia podľa tejto zmluvy zhotoviteľovi v stavebnom denníku. Pritom musí rešpektovať technologický postup prác,
12. pokiaľ stavebný dozor nariadi nevyhnutné zmeny, ktorých dôvodom bolo porušenie zmluvy zo strany zhotoviteľa alebo jeho subdodávateľov, vykoná zhotoviteľ nariadené práce na svoje vlastné náklady,
13. ak stavbyvedúci do troch pracovných dní nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom,
14. ak stavebný dozor do troch pracovných dní od doručenia stavebného denníka nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.
15. Odovzdanie:
16. dielo sa považuje za dodané ak je urobené protokolárne odovzdanie a prevzatie,
17. dielo nemožno preberať po ucelených častiach, resp. etapách,
18. prevzatím ucelenej častí prechádza vlastnícke právo a nebezpečenstvo škody na objednávateľa,
19. prevzatie predmetu diela môže byť odmietnuté pre vady a to až do ich odstránenia,
20. zhotoviteľ je povinný najneskôr 15 dní vopred oznámiť objednávateľovi, kedy bude plnenie podľa tejto zmluvy alebo jeho ucelená časť pripravená na odovzdanie,
21. zhotoviteľ je povinný vykonať komplexné vyskúšanie odovzdávaného plnenia podľa tejto zmluvy,
22. zhotoviteľ je povinný pri preberacom konaní odovzdať objednávateľovi:
	* + 1. projektovú dokumentáciu skutočného vyhotovenia vyhotovenú zodpovedným geodetom. Zameranie skutočného vyhotovenia musí byť naviazané na jednotnú trigonometrickú sieť, resp. spôsobom, akým je vyhotovená projektová dokumentácia (vytyčovacie schémy),
			2. projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác v dvoch vyhotoveniach v čiernotlači, vrátane odovzdania projektu skutočného vyhotovenia na digitálnom médiu CD,
			3. zoznam strojov, zariadení, ktoré sú súčasťou odovzdávanej dodávky, ich pasporty a návody na obsluhu v slovenskom jazyku, resp. v inom jazyku ale s overeným prekladom do slovenského jazyka,
			4. zápisnice a osvedčenia o vykonaných skúškach použitých materiálov,
			5. zápisnice o preverení prác a konštrukcií v priebehu zakrytých prác,
			6. zápisnice o individuálnom a komplexnom vyskúšaní zmontovaných zariadení,
			7. doklady o vykonaných funkčných skúškach,
			8. východiskové revízne správy elektrických zariadení,
			9. stavebné denníky.

Absencia niektorého z týchto dokladov je dôvodom pre neukončenie preberacieho konania.

1. objednávateľ je povinný pripraviť na preberacie konanie všetky svoje doklady tak, aby ich porovnaním s dokladmi zhotoviteľa sa zabezpečilo kvalitné, úplné a rýchle uskutočnenie tohto konania, a to v písomnej forme a v prípade potreby aj na elektronických médiách,
2. objednávateľ nie je povinný prevziať dokončenú časť plnenia podľa tejto zmluvy, ak nebola z dôvodov na strane zhotoviteľa odovzdaná iná časť plnenia podľa tejto zmluvy, ktorá podľa dojednania mala byť už dokončená,
3. zápisnicu o prevzatí plnenia podľa tejto zmluvy spisuje objednávateľ, ak nebolo dohodnuté inak,
4. ak objednávateľ odmietne plnenie podľa tejto zmluvy alebo jeho časť prevziať, je povinný uviesť dôvody. Po odstránení vytýkaných vád a nedostatkov sa opakuje konanie v nevyhnutnom rozsahu a spíše sa dodatok k pôvodnej zápisnici,
5. zmluvné strany sa môžu dohodnúť na samostatnom odovzdaní a prevzatí len takých dokončených častí plnenia podľa tejto zmluvy, ktorých samostatné odovzdanie a prevzatie sa predpokladá v projektovej dokumentácii.
6. Osobitné technické podmienky:
7. zhotoviteľ je povinný zabudovať materiál a výrobky v zmysle zákona č. 133/2013 Z.z. a zákona č. 264/1999 Z.z. Prípadné zmeny musia byť vopred odsúhlasené objednávateľom písomnou formou,
8. nie je prípustné používanie technológií, ktoré sú v rozpore s platnými technickými, bezpečnostnými alebo hygienickými predpismi a normami,
9. nesmú byť pripustené do prevádzky stroje a mechanizácia s neplatnou revíziou, ktoré svojim technickým stavom nezodpovedajú schváleným podmienkam pre ich prevádzku.
10. Majetok prechádza do vlastníctva obce aj čiastkovým prebratím diela po podpísaní preberacieho protokolu.

###  Článok 7

**Zodpovednosť za vady a záruky**

1. Zhotoviteľ zodpovedá za to, že plnenie podľa tejto zmluvy má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.
2. Ak objednávateľ prevezme plnenie podľa tejto zmluvy s vadami, či už zjavnými alebo skrytými, má právo na dodatočné bezplatné odstránenie vady.
3. Na žiadosť objednávateľa je zhotoviteľ povinný bez zbytočného odkladu vady plnenia podľa tejto zmluvy odstrániť, i keď neuznáva, že za vady zodpovedá. V sporných prípadoch nesie náklady na odstránenie vád až do rozhodnutia o reklamácii zhotoviteľ.
4. Ak sa vyskytne vada, ktorá podstatne ovplyvňuje použiteľnosť plnenia podľa tejto zmluvy a táto je zavinená zhotoviteľom, je zhotoviteľ povinný uhradiť objednávateľovi škodu v zmysle § 373 a nasl. Obchodného zákonníka.
5. Zhotoviteľ poskytuje objednávateľovi záruku 60 mesiacov od protokolárneho odovzdania a prevzatia stavby.
6. Zhotoviteľ zároveň zodpovedá za to, že sa dodané množstvá v rámci na plnenie zmluvy sa zhoduje s údajmi v sprievodných dokladoch.

**Článok 8**

**Zmluvné pokuty**

1. Pri nedodržaní termínu zo strany zhotoviteľa uvedeného v článku 3 tejto zmluvy je zhotoviteľ povinný zaplatiť objednávateľovi zmluvnú pokutu vo výške 0,05 % (minimálne však 15 eur/deň) z ceny časti plnenia zmluvy, s ktorým je v omeškaní, za každý deň omeškania.
2. Zmluvné pokuty, dohodnuté touto zmluvou hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne. Zaplatenie zmluvnej pokuty nemá vplyv na nárok objednávateľa na náhradu škody.

**Článok 9**

**Hierarchia dokumentov, riešenie sporov**

1. Ak sa vyskytnú rozpory v dokumentoch a plnení zmluvy prioritu majú:

9.1.1. súťažné podklady,

9.1.2. zmluva,

9.1.3. ponuka (vrátane návrhu ceny),

9.1.4. technické špecifikácie prác,

9.1.5. všeobecné technické podmienky.

1. Pri rôznosti názorov na vlastnosti hmôt a stavebných dielcov, pre ktoré platia všeobecné záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorej názor sa ukázal ako nesprávny.
2. Spory medzi zmluvnými stranami sa budú prednostne riešiť vzájomným rokovaním. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
3. Spory zmluvných strán neoprávňujú zhotoviteľa zastaviť práce.
4. Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR.

**Článok 10**

 **Ostatné práva a povinnosti**

1. Zhotoviteľ v plnej miere zodpovedá za to, že nedôjde k zneužitiu, resp. že neposkytne materiály týkajúce sa plnenia zmluvy tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto zmluvy.
2. Zhotoviteľ nesmie bez predchádzajúceho súhlasu objednávateľa previesť záväzky zo zmluvy alebo postúpiť pohľadávku voči objednávateľovi na tretiu osobu.
3. Obidve zmluvné strany sa zaväzujú zachovať mlčanlivosť o akýchkoľvek poskytnutých údajoch a informáciách, okrem informácií, ktoré je potrebné zverejniť podľa zákona.
4. Zhotoviteľ sa zaväzuje pri plnení zmluvy dodržiavať platné a účinné všeobecne záväzné právne predpisy Slovenskej republiky.
5. Zhotoviteľ berie na vedomie a súhlasí s oprávnením objednávateľa a oprávnených orgánov v zmysle právnych predpisov Slovenskej republiky a príslušného poskytovateľa pomoci vykonávať kontrolu a/alebo audit u zhotoviteľa, umožniť vstup do kontrolovaných objektov oprávnenej osobe objednávateľa a ostatným orgánom kontroly a auditu (najmä riadiaci orgán, sprostredkovateľský orgán pod riadiacim orgánom, certifikačný orgán, orgán auditu), poskytnúť vyžiadanú dokumentáciu od zhotoviteľa, zabezpečiť prítomnosť oprávnených osôb zo strany zhotoviteľa, prijatie nápravných opatrení a definovanie termínov na odstránenie zistených nedostatkov.
6. Zhotoviteľ je oprávnený zabezpečiť stavebné práce aj prostredníctvom subdodávateľov. Za zabezpečenie stavebných prác prostredníctvom subdodávateľov má zhotoviteľ zodpovednosť, akoby práce vykonával sám. Zhotoviteľ je povinný do 15 dní od uzavretia zmluvy, resp. 15 dní pred plánovaným nasadením subdodávateľa na realizáciu diela, písomne oznámiť objednávateľovi presnú identifikáciu subdodávateľov, prostredníctvom ktorých bude uskutočňovať stavebné práce.

**Článok 11**

**Ukončenie zmluvy**

11.1 Zmluvu je možné ukončiť dohodou zmluvných strán alebo odstúpením od zmluvy.

11.2. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka. Zhotoviteľovi prináleží náhrada iba za skutočne vykonané práce.

11.3 Odstúpenie od zmluvy musí byť druhej zmluvnej strane oznámené písomne.

11.4 Objednávateľ môže odstúpiť od zmluvy pre podstatné porušenie povinností zhotoviteľa aj v prípade, že zhotoviteľ mešká so splnením zmluvného termínu, alebo čiastkového termínu dohodnutého v zmluve a ak márne uplynie dodatočne stanovená lehota na plnenie.

11.5 Objednávateľ je povinný zhotoviteľovi poslať kalkuláciu vzniknutých naviac nákladov a svoje ďalšie nároky súvisiace s odstúpením od zmluvy najneskôr 14 dní po vyúčtovaní s náhradným zhotoviteľom.

11.6 Zhotoviteľ môže odstúpiť od zmluvy v prípade, ak objednávateľ neplní svoje zmluvné povinnosti a tým zhotoviteľovi znemožní vykonávanie prác. Musí však vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne prehlásil, že v prípade neplnenia aj po stanovenom termíne od zmluvy odstúpi.

11.7 Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.

 **Článok 12**

 **Uplatnenie sociálneho aspektu**

12.1 Zhotoviteľ sa zaväzuje, že počas doby realizácie stavebných prác zamestná podľa zákona č. 311/2001 Z. z. (Zákonník práce) v znení neskorších predpisov minimálne dve osoby spĺňajúce nasledovné predpoklady:

a) patria marginalizovanej rómskej komunite, a zároveň

b) sú dlhodobo nezamestnaní v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

12.2 Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) vyššie poskytne verejný obstarávateľ úpešnému uchádzačovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) vyššie preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. a) vyššie) a relevantným potvrdením príslušného úradu práce o zaradení uchádzača do evidencie uchádzačov o zamestnanie resp. do evidencie dlhodobo nezamestnaných (podmienka podľa písm. b) vyššie). Ak zhotoviteľ nevyberie zo zoznamu osôb predloženého verejným obstarávateľom vhodného uchádzača o zamestnanie, je zhotoviteľ oprávnený zamestnať iné osoby spĺňajúce kumulatívne predpoklady podľa písm. a) a b) vyššie.

**Článok 13**

**Záverečné ustanovenia**

13.1 Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka.

13.2 Zmeny a doplnky tejto zmluvy je možné robiť len písomnými dodatkami podpísanými oprávnenými zástupcami oboch zmluvných strán. Dodatky budú očíslované podľa poradia.

13.3 K návrhom dodatkov k tejto zmluve sa zmluvné strany zaväzujú vyjadriť písomne v lehote do 20 dní od doručenia návrhu dodatku druhej strane.

13.4 Táto zmluva je vypracovaná v štyroch vyhotoveniach, z ktorých dve obdrží objednávateľ a dve zhotoviteľ.

13.5 Zmluvné strany sa dohodli, že táto zmluva nadobúda platnosť jej podpisom oboma zmluvnými stranami , účinnosť dňom po kladnom overení procesu VO riadiacim orgánom, dňom pridelenia dotácie z fondu a  dňom nasledujúcim po dni jej zverejnenia v súlade s § 47a Občianskeho zákonníka v platnom znení.

Ipeľský Sokolec , dňa V ................. dňa ..............

 .................................... ....................................

 **Mgr. Arnold Ozsvald** štatutárny zástupca

 starosta obce

1. nehodiace prečiarknuť [↑](#footnote-ref-2)
2. 1Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)
3. 1Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-4)